Csongrád Város Polgármesterétől

Száma: Önk/91-1/2023.

Témafelelős: Dr. Juhász László

ELŐTERJESZTÉS

## Csongrád Városi Önkormányzat Képviselő-testülete 2023. június 22. napján tartandó rendkívüli ülésére

## Tárgy: Javaslat a helyi kitüntető cím, valamint díjak alapításáról és adományozásáról szóló 20/2013. (XI.21.) önkormányzati rendelet módosítására

**Tisztelt Képviselő-testület!**

Csongrád Városi Önkormányzat azzal a céllal alkotta meg „A helyi kitüntető cím, valamint díjak alapításáról és adományozásáról” szóló 20/2013. (XI.21.) önkormányzati rendeletét (továbbiakban: rendelet), hogy méltó módon ismerje el a különböző szakterületeken végzett kiemelkedő munkát, illetve a követendő családi értékteremtő mintát.

A rendelet 4.§ (3) bekezdése alapján **évente legfeljebb kettő** Egészségügyi Díj adományozható.

Az előző évekhez hasonlóan, most is magas számban érkezett javaslat az elismerésre, így ebben az évben is több olyan személy került javaslatba, aki érdemes a díjra, ezért indítványozom, hogy **2023-ban** **öt díj legyen adományozható.**

Mindezekre figyelemmel, szükséges a helyi kitüntető cím, valamint díjak alapításáról és adományozásáról szóló rendelet módosítása.

A módosítás 2023. július 10. napjával hatályátveszti, azt követően visszaáll a rendelkezés, mely szerint a képviselő-testület évente legfeljebb kettő díjat adományoz.

A rendelet tervezet által nem érintett pontok változatlanul maradnak.

A fentiek alapján kérem a Tisztelt Képviselő-testületet az előterjesztés megvitatására, és a mellékelt rendelettervezet elfogadására.

Csongrád, 2023. június 15.

Bedő Tamás

polgármester

**Csongrád Városi Önkormányzat Képviselő-testületének ...../2023. (VI. ….) önkormányzati rendelete**

**a helyi kitüntető cím, valamint díjak alapításáról és adományozásáról szóló 20/2013.(XI. 21.)önkormányzati rendelet módosításáról**

Csongrád Város Önkormányzata Képviselő-testülete (továbbiakban: képviselő-testület) az Alaptörvény 32. cikk (1) i) pontja és (2) bekezdése, valamint „Magyarország helyi önkormányzatairól” szóló 2011. évi CLXXXIX. törvény 42. § (1), (3) bekezdése alapján biztosított jogkörében eljárva, valamint „Magyarország címerének és zászlajának, valamint állami kitüntetéseiről” szóló 2011. évi CCII. törvény 24. § (9) bekezdésében kapott felhatalmazás alapján a következőket rendeli el:

**1. §**

A helyi kitüntető cím, valamint díjak alapításáról és adományozásáról szóló 20/2013.(XI.21.) önkormányzati rendelet 4. §-a a következő (6) bekezdéssel egészül ki:

„(6) 2023. évben legfeljebb öt díj adományozható.”

**2. §**

A helyi kitüntető cím, valamint díjak alapításáról és adományozásáról szóló 20/2013.(XI.21.) önkormányzati rendelet 22. §-a a következő (3) és (4) bekezdéssel egészül ki:

„(3) A 4. § (6) bekezdés 2023. július 10. napján hatályát veszti.

(4) Ezen § 2023. július 10. napján hatályát veszti.”

**3. §**

Ez a rendelet 2023. június 22-én … óra ….. perckor lép hatályba, és 2023. július 10-én hatályát veszti.

|  |  |
| --- | --- |
| Bedő Tamás sk.  polgármester | Dr. Juhász László sk.  jegyző |

Végső előterjesztői indokolás

A hatályos rendelet alapján évente legfeljebb kettő díj adományozható. Tekintettel arra, hogy 2023. évben több  olyan személyt javasoltak kitüntetni, aki érdemes a díjra, az adható díjak számát ötre szükséges növelni.